Karlotta prinsessa , dóttir hertogans og hertogaynjunnar af Cambridge , mun hefja skólagöngu sína í Thomas Battersea í haust . Fyrsti skóladagurinn fer fram eftir viku , fimmtudaginn 5. september . Þá munu hertogahjónin fylgja dóttur sinni í skólann . Samkvæmt heimildum Mirror mun konungsfjölskyldan birta vel valdar myndir af Karlottu í tilefni dagsins . Þetta er annað barn þeirra hjóna sem hefur skólagöngu sína en fyrsti dagur Georg prins var um haustið 2017 í sama skóla . Katrín , hertogaynja af Cambridge , missti af fyrsta skóladegi prinsins en þá gekk hún með þriðja barn þeirra , Louis prins , og þjáðist af mikilli morgunógleði . Vilhjálmur bretaprins fór fyrir hönd þeirra beggja . Skólagjöld í Thomas Battersea eru 2,9 milljónir á ári .